પાટણ શહેરના મુખ્ય બજાર એવા હીંગળાચાચર ચોકમાં વ્રજ કમલ જ્વેલર્સ, દીપકલા અને ઓમકાર જ્વેલર્સના માલીકો દ્વારા રોડ સુધી દુકાનોના ઓટલા અને પગથીયા ગેરકાયદેસર રીતે બાંધવામાં આવ્યા હોવાની નગરપાલિકામાં અરજીઓ જાગૃત નાગરિક દ્વારા કરવામાં આવતા પાટણ નગરપાલિકાના એસ. આઈ. તેમજ સર્વે શાખાના અધિકારીઓએ પોલીસ બંદોબસ્ત સાથે આજે હીંગળાચાચર ચોકમાં આવેલી ત્રણ દુકાનોના દબાણો તોડવા માટે આવી પહોંચ્યા હતા અને દબાણ તોડવાની કામગીરી શરૂ કરતા દુકાનદારો તેમજ નગરપાલિકાના અધિકારીઓ વચ્ચે બોલાચાલી થતા થોડા સમય માટે મામલો ગરમાયો હતો અને ભારે હોબાળો મચી જવા પામ્યો હતો અને વેપારીઓએ દબાણ તોડવાનો સખ્ત વિરોધ કરતા નગરપાલિકાના અધિકારીઓએ વેપારીઓને દબાણો જાતે દૂર કરવા માટેની મુદ્ત આપી દબાણ કામગીરી મુલત્વી રાખી હતી.